Βραβείο Καντάφι

Το Διεθνές Βραβείο αλ-Καντάφι για τα ανθρώπινα δικαιώματα (Al-Gaddafi International Prize for Human Rights) ήταν ένα ετήσιο βραβείο, το οποίο θεσμοθετήθηκε από τον ηγέτη της Λιβύης, Μοαμάρ Καντάφι, του οποίου το όνομα έφερε.

Καθιερώθηκε το 1988 και συνοδευόταν αρχικά από το ποσό των 10 εκατ. δολαρίων ΗΠΑ. Αρμόδιος για την απονομή ήταν ο οργανισμός Βορράς-Νότος, με έδρα την Ελβετία. Απονέμεται σε διεθνείς προσωπικότητες ή οργανισμούς για την ξεχωριστή συνεισφορά τους στο χώρο της βοήθειας προς τον άνθρωπο και της υπεράσπισης των ανθρωπίνων δικαιωμάτων, με την υποστήριξη της διεθνούς ειρήνης. Σήμερα το ποσό που απονέμεται είναι της τάξης των 250.000 δολαρίων και σε περίπτωση που οι βραβευμένοι είναι πάνω από ένας, το ποσό αυτό διαμοιράζεται.

Το βραβείο καταργήθηκε το 2011 μετά την εκθρόνιση του Λίβυου ηγέτη.

 Βραβευθέντες 
 Χρονιά Τιμηθέντες 1989 Νέλσον Μαντέλα 1990 Παιδιά της Παλαιστίνης 1991 Ιθαγενείς λαοί της Αμερικής 1992 Αφρικανικό Κέντρο για την Καταπολέμηση του AIDS 1993Παιδιά της Βοσνίας και Ερζεγοβίνης 1994 Ένωση για τα Ανθρώπινα Δικαιώματα των Κοινωνιών και των Λαών της Αφρικής 1995 Αχμέντ μπεν Μπελά, Φρανσίσκο ντα Κόστα Γκόμες 1996 Λούις Φάραχαν 1997 Γκρέισλιν Σμόλγουντ, Μελχιόρ Νταντάγιε, Μίλμπα Ερνάντες, Μανάλ Γιουνές Αμπντούλ-Ραζάκ, Ντορίν Μακ Νάλι 1998 Φιδέλ Κάστρο 1999 Παιδιά του Ιράκ 2000 Σούχα Μπετσάρα, Ζοζέφ Κι-Ζέρμπο, Έβο Μοράλες, Κίνημα του Σεπτέμβρη, Κέντρο του Τρίτου Κόσμου 2002 Μαμάντο Ντιαγιέ, Ροζέ Γκαροντί, Ιμπραχίμ Αλκονίε, Ζαν Ζίγκλερ, Ναντίμ Αλμερτάρ, Αλί M. Αλμοσράτι, Χάιφα M. Ατελίζι, Μοχάμετ A. Αλσερίφ, Αλί Φαμί Χσιέμ, Ρατζάμπ Μουφτάχ Αμποντάμπος, Μοχάμετ Μουφτάχ Ελφιτορί, Αλί Σοντγκί Αμπντουλγκαντέρ, Αχμέντ Ιμπραχίμ Ελφαγκίεχ 2003 Πάπας Σενούντα Γ΄ της Αλεξάνδρειας 2004 Ούγο Τσάβες 2005 Μαχατίρ μπιν Μοχάμαντ 2006 ? 2007 Βιβλιοθήκες του Τιμπουκτού 2008 Ντομ Μίντοφ 2009 Ντανιέλ Ορτέγα 2010 Ρετζέπ Ταγίπ Ερντογάν

 Σειρά γραμματοσήμων 
Τα  Λιβυκά Ταχυδρομεία αφιέρωσαν μια σειρά γραμματοσήμων στο διεθνές βραβείο Καντάφι το 1994, με ημερομηνία έκδοσης την τελευταία ημέρα του 1994. Η σειρά αποτελείται από ένα μικρό φυλλάδιο με 16 γραμματόσημα.

Κάθε οριζόντια λωρίδα από τα 4 γραμματόσημα είναι αφιερωμένη σε ένα συγκεκριμένο θέμα:
 Νέλσον Μαντέλα
 Αυτόχθονες λαοί της Αμερικής
 Πόλεμος στη Βοσνία και Ερζεγοβίνη
 Πρώτη Ιντιφάντα της Παλαιστίνης

 Παραπομπές 

 Εξωτερικοί σύνδεσμοι 
 Επίσημος ιστότοπος στην αγγλική

Κανταφι Βραβείο
Κατηγορία:Πρώην βραβεία